Kamp: Saskatchewan Roughriders vs. Ottawa RedBlacks 2016 – Amerikansk Fotball
Denne kampen må sees! Hvem hadde trodd at dette skulle bli en av de mest spennende og jevne kampene i CFL så langt?!
Her har du bunnlaget Saskatchewan som hadde til gode å vinne en kamp før dette oppgjøret, mot topplaget Ottawa som på sin side ikke hadde tapt en eneste kamp før dette oppgjøret. Skulle de to statistikkene holde seg?
At begge lagene ville vinne var det ingen tvil om. Det var to godt forberedte lag som møttes, og her har du flere svært gode prestasjoner, kombinert med enkelte mindre gode som virkelig gir kampen nerve. Alt dette foran det som utvilsomt er et av verdens beste hjemmepublikum i football – Riderville! Regina er en fotball-by, det hersker det INGEN tvil om.
Se kampen i sin helhet, og bli godt kjent med hvorfor CFL er verdens nest beste liga, og hvorfor kanadisk fotball er svært underholdende og verdt å følge med på!
PS! Vi er tilstede på stadion i Montreal seinere denne uken for å se Saskatchewan Roughriders på besøk hos Alouettes, og på stadion i Ottawa dagen etterpå for å se RedBlacks ta i mot Toronto Argonauts. Vi satser på å få noe materiale ut av det 🙂